****

ЧӐваш РеспубликиН

**СакКУнӖ**

ЧӐВАШ РЕСПУБЛИКИН

"РАҪҪЕЙ ФЕДЕРАЦИЙӖН НАЛУКСЕМПЕ

ТӲЛЕВСЕМ ҪИНЧЕН КАЛАКАН САККУНӖСЕМПЕ

РАҪҪЕЙ ФЕДЕРАЦИЙӖН СУБЪЕКЧӖСЕНЕ ШАНСА ПАНӐ НАЛУК ЙӖРКЕЛӖВӖН ЧӐВАШ РЕСПУБЛИКИНЧИ ЫЙТӐВӖСЕМ ҪИНЧЕН" САККУННЕ УЛШӐНУCЕМ КӖРТЕССИ ҪИНЧЕН

*Чӑваш Республикин Патшалӑх Канашӗ*

*2019 ҫулхи нарӑс уйӑхӗн 12-мӗшӗнче*

*йышӑннӑ*

1 статья

Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑ­хӗн 23-мӗшӗнчи 38 №-лӗ саккунне (Чӑваш Республикин Патшалӑх Канашӗн ведо­моҫӗсем, 2001, 42, 45 №-сем; 2002, 46, 49, 52 №-сем; 2003, 54, 57 №-сем; 2004, 59, 61 №-сем; 2005, 64, 65 №-сем; 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 87 №; 2011, 90, 91 №-сем; 2012, 96 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 3, 10 №-сем; 2014, 9, 11 №-сем; 2015, 6, 10 №-сем; 2016, 6, 11 №-сем; 2017, 11 №; "Республика" хаҫат, 2018, нарӑс уйӑхӗн 21-мӗшӗ, авӑн уйӑхӗн 19-мӗшӗ) ҫакӑн пек улшӑнусем кӗртес:

1. 4 статьяра:

а) "Информаци" сӑмаха "1. Информаци" сӑмахсемпе улӑштарас;

ӑ) ҫакӑн пек ҫырса 2-мӗш пункт хушса хурас:

"2. Ҫак статьян 1-мӗш пунктӗнче кӑтартнӑ информацие федерацин ӗҫ тӑвакан влаҫӗн налуксем тата пуҫтарусем енӗпе тӗрӗслев тата асӑрхав ӗҫӗсене пурнӑҫлама полномочи панӑ территори органне электронлӑ майпа тӑратмалла. Асӑннӑ информацие электронлӑ майпа ярса памалли формӑ­на, формата тата йӗркене Раҫҫей Федерацийӗн Налук кодексӗн 16 статйипе килӗшӳллӗн федерацин ӗҫ тӑвакан влаҫӗн налуксем тата пуҫтарусем енӗпе тӗрӗслев тата асӑрхав ӗҫӗсене пурнӑҫлама полномочи панӑ территори органӗ ҫирӗплетет.";

1. 5 статьяра "45 статьян" сӑмахсене "45 тата 451 статьясен" сӑмахсем­пе улӑштарас;
2. 7 статьян ҫиччӗмӗш абзацне ҫакӑн пек ҫырса хурас:

"налука укҫан тата укҫасӑр тӳлесе татӑлмалли майпа тӳлеҫҫӗ. Уйрӑм ҫынсем налуксене вырӑнти администраци касси урлӑ е банк ҫук чухне
федераци почта ҫыхӑнӑвӗн организацийӗ урлӑ, ҫавӑн пекех патшалӑх тата муниципалитет пулӑшӑвне паракан нумай функциллӗ центр урлӑ тӳлеме пултараҫҫӗ, ҫав центрта Чӑваш Республикин Министрсен Кабинечӗн йы­шӑнӑвӗпе килӗшӳллӗн асӑннӑ ҫынсенчен налук тӳлевӗ валли укҫа-тенкӗ илмелли тата ӑна Раҫҫей Федерацийӗн бюджет ты­тӑмне куҫарса памалли майсем йӗркеленӗ. Кун пек чухне вырӑнти администраци, федераци почта ҫыхӑнӑвӗн организацийӗ, патшалӑх тата муниципалитет пулӑшӑвне паракан нумай функциллӗ центр Раҫҫей Федерацийӗн Налук кодексӗн 58 статйине тӗпе хурса ӗҫлеҫҫӗ тата унпа килӗ­шӳллӗн явап тытаҫҫӗ.";

1. 16 статьян 1-мӗш пункчӗн 7-мӗш ҫум пунктӗнче "(малалла – индустри (промышленность) паркӗсен резиденчӗсем" сӑмахсене кӑларса пӑрахас;
2. 22 статьяра:

а) 2-мӗш пункт хӑйӗн вӑйне ҫухатнӑ тесе йышӑнас;

ӑ) 4-мӗш пунктӑн пӗрремӗш абзацӗнче "ҫак статьян 1–3-мӗш пункчӗ­семпе" сӑмахсене "ҫак статьян 1-мӗш тата 3-мӗш пункчӗсемпе" сӑмахсемпе улӑштарас;

1. 23 статьяра:

а) 1-мӗш пунктӑн тӑваттӑмӗш абзацӗ хӑйӗн вӑйне ҫухатнӑ тесе йышӑ­нас;

ӑ) 2-мӗш пунктӑн иккӗмӗш абзацӗ хӑйӗн вӑйне ҫухатнӑ тесе йышӑнас;

1. 39 статьян 2-мӗш пунктӗнчи таблицӑра:

а)

| 1 | 2 | 3 |
| --- | --- | --- |
| "19.1. | Уйрӑм предприниматель харпӑрлӑх правипе тытса тӑракан пурӑн­малли ҫурт-йӗре, дачӑсене арендӑна (тара) пани |  |
|  | арендӑна паракан объект (1 объектшӑн) | 325" |

позицие

| 1 | 2 | 3 |
| --- | --- | --- |
| "19.1. | Уйрӑм предприниматель харпӑрлӑх правипе тытса тӑракан пурӑн­малли ҫурт-йӗре, дачӑсене арендӑна (тара) пани |  |
|  | арендӑна паракан объект (уйрӑм тӑран пӗр объектшӑн) | 325" |

позиципе улӑштарас;

ӑ) 19.2-мӗш позицин пӗрремӗш абзацне "харпӑрлӑх правипе" сӑмахсем хыҫҫӑн "(уйрӑм тӑран пӗр объектшӑн)" сӑмахсем хушса хурас;

8) 39.1 статьяра:

а) 1-мӗш пунктӑн пӗрремӗш абзацӗнче "(индустри (промышленность) паркӗсен резиденчӗсемсӗр пуҫне)" сӑмахсене кӑларса пӑрахас;

ӑ) 2-мӗш пункт хӑйӗн вӑйне ҫухатнӑ тесе йышӑнас;

8) 47 статьяра:

а) 1-мӗш пунктӑн пӗрремӗш абзацне "18 процент" сӑмахсем хыҫҫӑн "(2020–2022 ҫулсенче – 17 процент)" сӑмахсем хушса хурас;

ӑ) 3-мӗш тата 5-мӗш пунктсем хӑйсен вӑйне ҫухатнӑ тесе йышӑнас;

б) 6-мӗш пунктра:

пӗрремӗш абзацра "ҫак статьян 1-мӗш тата 3-мӗш пункчӗсенче" сӑ­махсене "ҫак статьян 1-мӗш пунктӗнче" сӑмахсемпе улӑштарас;

улттӑмӗш абзацра "ҫак статьян 1-мӗш тата 3-мӗш пункчӗсемпе" сӑ­махсене "ҫак статьян 1-мӗш пункчӗпе" сӑмахсемпе улӑштарас;

10) 49 статья хӑйӗн вӑйне ҫухатнӑ тесе йышӑнас.

2 статья

1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положе­нисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа пӗр уйӑх иртиччен маларах мар тата тивӗҫлӗ налук енӗпе черетлӗ налук тапхӑрӗн пӗрремӗш числинчен маларах мар вӑя кӗрет.

2. Ҫак Саккунӑн 1 статйин 1-мӗш пункчӗ ҫак Саккуна официаллӑ йӗркепе пичетлесе кӑларнӑ кунран пуҫласа вӑя кӗрет тата 2019 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивет.

3. Ҫак Саккунӑн 1 статйин 2-мӗш тата 3-мӗш пункчӗсем ҫак Саккуна официаллӑ йӗркепе пичетлесе кӑларнӑ кунран пуҫласа вӑя кӗреҫҫӗ.

4. Чӑваш Республикин "Раҫҫей Федерацийӗн налуксемпе тӳлевсем ҫин­чен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫул­хи утӑ уйӑ­хӗн 23-мӗшӗнчи 38 №-лӗ саккунӗн (ҫак Саккунпа улшӑнусем кӗртнӗ) 47 стат­йин 1-мӗш тата 6-мӗш пункчӗсен положенийӗсемпе 2023 ҫул­хи кӑрлач уйӑхӗн 1-мӗшӗнчен пуҫласа усӑ курмаҫҫӗ.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули